Cehoslovacia

Cehoslovacia (Československo în cehă, Česko-Slovensko în slovacă) a fost o țară în Europa Centrală care a existat din 1918 până la 31 decembrie 1992. La 1 ianuarie 1993, conform unei decizii politice anterioare a Parlamentului Cehoslovaciei a fost împărțită în Republica Cehă și Slovacia, conform unui proces politic pașnic cunoscut sub numele elegant de Divorțul de Catifea.

Structură administrativă 

  1918 - 1938, republică centralizată
  1938 - 1945, dezmembrată sub forma regiunii Sudetenland, Reichgau în cadrul celui de al Treilea Reich, Protectoratul Boemiei și Moraviei, protectorat al Germaniei naziste și formarea Slovaciei independente din teritoriile neincorporate Regatului Ungariei.
  1945 - 1968, republică centralizată, independentă 
  1969 - 1990, republică federală constituită din Republica Socialistă Cehă și Republica Socialistă Slovacă, țară independentă, aflată sub influența Uniunii Sovietice 
  1990 - 1992, Republica Cehă și Slovacă - republică federală, independentă, constituită din Republica Cehă și Republica Slovacă

Denumirile oficiale din 1918 până în 1992 

  1918 - 1920, Republica Ceho-slovacă sau Republica Cehoslovacă (abreviat RČS); de asemenea, formele Ceho-Slovacia sau (mai rar) Cehoslovacia au fost folosite ca forme simplificate.

  1920 - 1938, și, respectiv 1945 - 1960, Republica Cehoslovacă (abrevierea ČSR a înlocuit abrevierea anterioară RČS); forma scurtă era Cehoslovacia.

  1938 - 1939, Republica Ceho-Slovacă sau Ceho-Slovacia.

  1960 - 1990, Republica Socialistă Cehoslovacă (abreviat ČSSR) sau pe scurt Cehoslovacia.

  aprilie 1990, în urma Revoluției de Catifea: Republica Federativă Cehoslovacă (varianta cehă) și Republica Federativă Ceho-Slovacă (varianta slovacă). 
 
  după aprilie 1990 și până la 31 decembrie 1992, Republica Federativă Cehă și Slovacă (abreviat ČSFR), și respectiv, formele simplificate Cehoslovacia (versiunea cehă) și Ceho-Slovacia (versiunea slovacă).

  Începând cu 1 ianuarie 1993, ca urmare a Divorțului de Catifea, în locul Cehoslovaciei au apărut două state independente separate, Republica Cehă și Republica Slovacă.

Șefi de stat și de guvern 

  Lista președinților Cehoslovaciei

  Lista premierilor Cehoslovaciei

Demografie 
Populație (1992): 15.6 milioane locuitori, Structura etnicǎ: 
Cehi 62.8%
Slovaci 31.0%
Unguri 3.8%
Rromi 0.7%
Silezieni 0.3%
Alții (Ruteni, Ucraineni, Germani, Polonezi, Evrei) 1.4%

Spor natural +2.7% în 1985, +1.7% în 1990. Densitatea populației în 1986 121 loc/km². Cea mai populatǎ era regiunea Moravia 154 loc/km². Densitatea medie era de 120 loc/km² în Cehia și 106 loc/km² în Slovacia.

Cele mai mari orașe (1986):
Praga - 1,2 mln. locuitori
Bratislava - 417,103 locuitori
Brno - 385,684 locuitori
Ostrava - 327,791 locuitori
Kosice - 222,175 locuitori
Plzen - 175,244 locuitori

Educație 

Învățământul era gratuit la toate nivelurile și obligatoriu între 6 și 16 ani. Procentul populației alfabetizate era foarte ridicat.

Vezi și 
 Comitetul Național Cehoslovac

Lectură suplimentară 
 100 YEARS SINCE THE PROCLAMATION OF INDEPENDENCE OF CZECHOSLOVAKIA. 100 DE ANI DE LA PROCLAMAREA INDEPENDENȚEI CEHOSLOVACIEI Materialele conferinței internaționale din 3 octombrie 2018 au fost publicate on-line cu sprijinul Ambasadei Republicii Cehe în Republica Moldova. Coord.: Victoria Fonari dr. conf. Concept: Zdeněk KREJČÍ, Ambasador Extraordinar și Plenipotențiar al Republicii Cehe în Republica Moldova. "https://ibn.idsi.md/sites/default/files/imag_file/100_de_ani_de_la_proclamarea_independentei_Cehoslovaciei.pdf"
Implications of the Czecho-Slovak divorce for EU enlargement, Issues 0-66, Jacques Rupnik, Robert Schuman Centre, Robert Schuman Centre. Programme on Eastern Europe, European University Institute, Robert Schuman Centre, 2000
 The Restoration of the Party-State in Czechoslovakia Since 1968, Jacques Rupnik, Sage Publications
 Historians' Notebook: The Politics of History-writing in Czechoslovakia, Jacques Rupnik
 Intellectuals and Power in Czechoslovakia, Jacques Rupnik, CERI, 1988
 Preclík, Vratislav. Masaryk a legie (Masaryk and legions), váz. kniha, 219 pages, vydalo nakladatelství Paris Karviná, Žižkova 2379 (734 01 Karvina, Czechia) ve spolupráci s Masarykovým demokratickým hnutím (Masaryk Democratic Movement, Prague), 2019, ISBN 978-80-87173-47-3, pages 12 - 70, 101-102, 124–125, 128, 129, 132, 140–148, 184–190. 

Cehoslovacia
Foste uniuni statale
Foste state slave
Istoria Cehiei
Istoria Slovaciei
Eponime ale asteroizilor
Foste state membre ale Organizației Națiunilor Unite